b'\n_START_ARTICLE_\nMediena\n_START_PARAGRAPH_\nMediena\xc2\xa0\xe2\x80\x93 nukirst\xc5\xb3 med\xc5\xbei\xc5\xb3 (ir kr\xc5\xabm\xc5\xb3) kamienai, \xc5\xa1akos ir \xc5\xa1aknys; gamtinis produktas, naudojamas daugelyje gamybos sri\xc4\x8di\xc5\xb3. Mediena gana lengvai apdorojama, turi ger\xc5\xb3 savybi\xc5\xb3. Kiekviena medienos r\xc5\xab\xc5\xa1is yra skirtingo kietumo bei tankio, taip pat ir i\xc5\xa1vaizdos (tekst\xc5\xabros). \xc5\xa0i savyb\xc4\x97 ypa\xc4\x8d l\xc4\x97m\xc4\x97 tai, kad mediena neretai naudojama vidaus apdailai. I\xc5\xa1 ret\xc5\xb3 ir brangi\xc5\xb3 r\xc5\xab\xc5\xa1i\xc5\xb3 medienos gaminami baldai, pigesn\xc4\x97s r\xc5\xab\xc5\xa1ys naudojamos kaip statybin\xc4\x97 med\xc5\xbeiaga, kuras, popieriaus gamyboje ir kitose pramon\xc4\x97s \xc5\xa1akose.\n_START_SECTION_\nGavyba ir vartojimas\n_START_PARAGRAPH_\nPer metus pasaulyje sunaudojama apie 4 mlrd. m\xc2\xb3 medienos, daugiausiai\xc2\xa0\xe2\x80\x93 popieriaus gamybai ir kurui. I\xc5\xa1sivys\xc4\x8diusiose \xc5\xa1alyse i\xc5\xa1gaunama ma\xc5\xbeiau nei pus\xc4\x97 visos medienos, ta\xc4\x8diau suvartojama apie 80\xc2\xa0%. Tuo tarpu besivystan\xc4\x8diose \xc5\xa1alyse pagaminama daugiau nei pus\xc4\x97, o suvartojama apie 20\xc2\xa0%. Did\xc5\xbeiausios medienos gamintojos (daugiau nei 100 mln. m\xc2\xb3 per metus) yra Indija, JAV, Kinija, Brazilija, Rusija, Kanada, Indonezija, Etiopija.\n_START_SECTION_\nProduktai\n_START_PARAGRAPH_\nPriklausomai nuo medienos apdirbimo, da\xc5\xbeniausi pirminiai jos produktai yra:\n_START_SECTION_\nLapuo\xc4\x8di\xc5\xb3 mediena\n_START_PARAGRAPH_\nLapuo\xc4\x8di\xc5\xb3 mediena, kitaip nei spygliuo\xc4\x8di\xc5\xb3, da\xc5\xbeniausiai naudojama apdailos, patalp\xc5\xb3 interjero detal\xc4\x97ms.'